**Haiduc din Olt**

*Limbasan Marcel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi-am zis bronz din ban denar

Io nu mă trag din roman

Şi-am zis fier din ban de ort

Că sunt pui de drac din Olt

Şi-am zis rece-umbră de nuc

Tată-i ăl mai rău haiduc

Iar eu fac din arac par

Că mă trag dintr-un tâlhar

Foaie verde şi-o surcea

Io nu merg pe potecea

Frunză acră de alună

Mie-mi place pe-arătură

Mie-mi place sus pe murg

Să-l alerg pân` la amurg

Şi să-l pasc în poieniţa

Unde mândră-mi da guriţa

I-am furat pe-ai tăi părinţi

Tot te fur şi nu mă prinzi

Da-s haiduc cu suflet mare

Fur să dau la cin` nu are